Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: 217/1998. (XII. 30.) Korm. rendeletet (a továbbiakban:
Paragraph Index: 800

11. § Az Ámr. 43. §-ának (2) bekezdése helyébe a következõ rendelkezés lép: „(2) A központi költségvetési szervek, az alapok összeállított, tartalmi és formai szempontból ellenõrzött, illetve feldolgozott költségvetését a fejezet felügyeletét ellátó szerv — ha a költségvetési törvény másként nem rendelkezik — február 28-áig a Pénzügyminisztériumhoz, illetve a Kincstárhoz nyújtja be oly módon, hogy az önállóan gazdálkodó költségvetési szerv elemi költségvetése együttesen foglalja magában a saját és a részjogkörû költségvetési egysége, valamint a hozzárendelt részben önállóan gazdálkodó költségvetési szerv(ek) elõirányzatait. Adatszolgáltatás céljából az önállóan és a hozzárendelt részben önállóan gazdálkodó központi költségvetési szervek költségvetéseit külön-külön is be kell nyújtani a Kincstárnak.”

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes